Ritratt: Facebook - National Blood Transfusion Service - Malta  Huwa fatt li dan l-aħħar numru sostanzjali ta' nies kienu fi kwarantina u għaldaqstant ma setgħux jagħtu demm. Sitwazzjoni bħal din xi ftit jew wisq dejjem tħalli impatt fuq kemm nies jersqu biex jagħtu d-demm u sussegwentement fuq it-tonalità li bija s-Servizz Nazzjonali tat-Trasfużjoni tad-Demm iwassal il-messaġġi tiegħu. B'rabta ma' dan, u biex ma jkunx hemm ħela ta' żmien u ta' donazzjonijiet tad-demm, is-Servizz jixtieq jagħmel enfasi li dawk li ġew ittestjati pożittivi għall-COVID ikunu jistgħu jagħtu demm ġimgħatejn minn wara li tintemm il-kwarantina, waqt li dawk li kienu fil-kwarantina iżda ma ttestjawx posittivi jkunu jistgħu jagħtu demm apenna jintemm il-perjodu ta' iżolament. Intant dawk kollha f'saħħithom huma ġentilment mistiedna biex jagħtu d-demm: fiċ-Ċentru tal-Għoti tad-Demm ta' G'Manġa li jiftaħ kuljum (7 ijiem fil-ġimgħa inkluż il-Ħdud u l-Festi Pubbliċi) mit-8:00am sas-6:00pm. fil-Mobile Blood Donation Unit li nhar il-Ħadd 16 ta' Jannar mit-8:30am sas-1:00pm ser ikun fil-pjazza ta' maġenb il-Knisja Arċipretali taż-Żejtun. fil-Berġa tax-Xewkija li nhar Il-Ħadd 16 ta' Jannar se tkun disponibbli għad-donazzjonijiet tad-demm mit-8:00am sas-1:00pm. Noti importanti! dawk li ser jersqu biex jagħtu d-demm iridu jippreżentaw i l- k arta tal- i dentità, jew il- l iċenzja tas- s ewqan inkella p assaport Malti . dawk li għamlu s-swab test, sew jekk ta' rutina, sew jekk minħabba safar, huma mitluba biex jistennew sal-waqt li joħroġ riżultat COVID-19 Negative. bħala linja gwida ġenerali, min jieħu l-ewwel doża, it-tieni doża jew il-booster tal-C OVID -19 jrid iħalli 7 ijiem qabel jersaq biex jagħti d-demm. F'ka ż li fl-ewwel 48 siegħa wara t-tilqima wieħed ma jkollux deni jew sintomi ta' mard, dan jista' jitħalla jagħti skont id-diskrezzjoni tat-tobba tas-Servizz. Dan jgħodd ukoll għal min jieħu t-tilqima tal-influwenza staġjonali. Dan it-tagħrif twassal mis-Servizz Nazzjonali tat-Trasfużjoni tad-Demm